**ΟΜΙΛΙΑ κου ΓΕΩΡΓΙΟΥ ΓΡΥΛΛΟΥ,**

**referandaire Γενικό Δικαστήριο ΕΕ**

**με θέμα:**

**EU DIGITAL MARKETS ACT**

**ΚΑΝΟΝΙΣΜΟΣ ΕΕ 2022/1925**

**ΤΕΤΑΡΤΗ 7 ΔΕΚΕΜΒΡΙΟΥ 2022, ΩΡΑ 7-9 μμ**

**ON LINE:** [**https://meet.google.com/ijm-rgkm-tbs**](https://meet.google.com/ijm-rgkm-tbs)

**ΚΑΙ ΣΤΗΝ ΑΙΘΟΥΣΑ 7 ΜΕ ΑΝΑΜΕΤΑΔΟΣΗ**

Την Τετάρτη **7 Δεκεμβρίου 2022, ώρα 7-9 μμ.** θα κάνει μια παρουσίαση ο κ. Γεώργιος Γρύλλος, referandaire στο Γενικό Δικαστήριο ΕΕ με θέμα: EU DIGITAL MARKETS ACT - ΚΑΝΟΝΙΣΜΟΣ ΕΕ 2022/1925.

Η παρουσίαση θα γίνει στα Ελληνικά.

Η παρουσίαση θα γίνε ON LINE στον πιο κάτω σύνδεσμο:

[**https://meet.google.com/ijm-rgkm-tbs**](https://meet.google.com/ijm-rgkm-tbs)

Η ON LINE παρουσίαση θα αναμεταδίδεται στην ΑΙΘΟΥΣΑ 7 για όσους θέλουν να την παρακολουθήσουν εκεί (κτίριο Νομικής Αθηνών, είσοδος από οδό Σίνα αρ. 3, στον 3ο όροφο).

***Λίγα λόγια για την Digital Markets Act***

*Ο* [*Κανονισμός 2022/1925*](https://eur-lex.europa.eu/legal-content/EL/TXT/HTML/?uri=CELEX:32022R1925&qid=1668973696029&from=EN)*, επονομαζόμενος και «Πράξη για τις ψηφιακές αγορές» (*[*Digital Markets Act - DMA*](https://eur-lex.europa.eu/legal-content/EN/TXT/?uri=CELEX%3A32022R1925&qid=1668973696029)*) αποτελεί στην ουσία μια «αλλαγή παραδείγματος» σε ό,τι αφορά την επίτευξη κάποιων από τους σκοπούς που μέχρι σήμερα επιδιώκονταν μέσα από την εφαρμογή του παραδοσιακού δικαίου του ελεύθερου ανταγωνισμού. Το DMA επιδιώκει να καταστήσει τις ψηφιακές αγορες «διεκδικήσιμες και δίκαιες» (contestable and fair). Σε αντίθεση με το παραδοσιακό δίκαιο του ελεύθερου ανταγωνισμού, οι διαδικασίες του οποίου τίθενται σε κίνηση ex post facto και περιλαμβάνουν, μεταξύ άλλων, τον ορισμό της σχετικής αγοράς, την εκτίμηση των αποτελεσμάτων της υπό έρευνα πρακτκής και την εξέταση τυχόν αντικειμενικών λόγων που να την δικαιολογούν, το DMA παρεμβαίνει κανονιστικά επιβάλλοντας ex ante κανόνες εμπορικής συμπεριφοράς. Οι κανόνες αυτοί αφορούν επιχειρήσεις-πλατφόρμες που, λόγω της θέσης τους σε συγκεκριμένες ψηφιακές αγορές, έχουν εξελιχθεί σε κομβικούς διαμεσολαβητές ή «πυλωρούς» (gatekeepers) μεταξύ εμπόρων και τελικών χρηστών. Αν και δεν αποτελεί το πρώτο χρονικά παράδειγμα κανονιστικής παρέμβασης βασισμένης σε διδάγματα του δικαίου του ελεύθερου ανταγωνισμού, το DMA αποτελεί, μέχρι στιγμής, μοναδικό παράδειγμα τόσο ευρείας και ολοκληρωμένης ρύθμισης σημαντικού φάσματος της οικονομικής δραστηριότητας. Οι ΗΠΑ, το Ηνωμένο Βασίλειο, η Αυστραλία και η Ιαπωνία προτίθενται να υιοθετήσουν αντίστοιχα κανονιστικά εργαλεία.*